ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
கோவா விமான நிலையத்திலிருந்து அத்தியாவசியப் மருத்துவப் பொருள்களின் தடையற்ற விநியோகம் தொடர்கிறது.
அத்தியாவசிய மருத்துவப் பொருள்களின் தடையற்ற விநியோகத்துக்கு உதவுவதன் மூலம், கோவா சர்வேதச விமான நிலையம், கொவிட்டுக்கு எதிரான போராட்டத்தில் முக்கியமான பங்கினை வகிக்கிறது.
இதற்கு முன்பு தேசிய அளவிலான ஊரடங்கு சமயத்தில், 8 உதான் விமானங்கள் மூலம் நாட்டின் தொலைதூரப் பகுதிகளுக்கு அத்தியாவசிய மருந்து பொருள்கள் கோவா விமான நிலையத்திலிருந்து அனுப்பப்பட்டுள்ளன. மொத்தம் 2.15 மெட்ரிக் டன் மருத்துவப் பொருள்கள் கோவா விமான நிலையத்துக்கு வந்தன. 3.96 மெட்ரிக் டன் மருந்துப் பொருள்கள் கோவா விமான நிலையத்திலிருந்து அனுப்பப்பட்டுள்ளன.
கடந்த ஜனவரி மற்றும் பிப்ரவரி மாதத்தில் கோவா விமான நிலையம், கோவா மாநிலத்துக்கு 3 முறை வந்த கொவிட் தடுப்பூசிகளையும், அண்டை மாநிலமான கர்நாடகாவுக்கு ஒரு முறை சென்ற கொவிட் தடுப்பூசிகளையும் கையாண்டுள்ளது.
மேலும், கொவிட் தடுப்பூசிகள், ஃபேபிப்ளூ மருந்துகள், கொவிட்-19 பரிசோதனைக் கருவிகள், மற்றும் இதர அத்தியாவசியப் பொருள்களையும் கோவா சர்வதேச விமான நிலையம் தடையின்றிக் கையாண்டுள்ளது. கொவிட் இரண்டாம் அலையின் போதும், கோவா விமான நிலையம், கோவா மாநிலத்துக்கு விரைவாக தடுப்பூசிகளைக் கொண்டு வந்து சுகாதார அதிகாரிகளிடம் ஒப்படைத்துள்ளது.
1. கடந்த ஏப்ரல் 18ஆம் தேதி சென்னையிலிருந்து 13 பெட்டிகளில் கோவிஷீல்டு தடுப்பூசிகள் கோவா விமான நிலையத்துக்கு வந்தன.
2. கடந்த ஏப்ரல் 30ஆம் தேதி அன்று மும்பையிலிருந்து 9 பெட்டிகளில் கொவிட் தடுப்பூசிகள் வந்தன.
3. கடந்த ஏப்ரல் 23ஆம் தேதி, தில்லியிருந்து 122 கிலோ கொவிட்-19 பரிசோதனைக் கருவிகள் வந்தன.
மேலும், கிளின்மார்க்-இன் ஃபேபிப்ளூ மருந்துகள், அகமதாபாத், பெங்களூரு, சென்னை, தில்லி, கொல்கத்தா, லக்னோ, ஜெய்ப்பூர், ஐதராபாத், இந்தூர், நாக்பூர் போன்ற இடங்களுக்கு அனுப்பியதிலும் கோவா விமான நிலையம் முக்கியமான பங்காற்றியுள்ளது. கடந்த ஏப்ரல் மாதத்தில் கோவா விமான நிலையத்திலிருந்து நாட்டின் பல பகுதிகளுக்கு மொத்தம் 31,955 கிலோ ஃபேபிப்ளூ மருந்துகள் சென்றுள்ளன. மிதமான கொவிட் பாதிப்பு நோயாளிகளுக்கு இந்த ஃபேபிப்ளூ மருந்து பயன்படுத்தப்படுகிறது என்பது குறிப்பிடத்தக்கது.
பாதுகாப்பு அமைச்சகம்
மத்திய பாதுகாப்புத் துறை அமைச்சர் திரு. ராஜ்நாத் சிங் கொவிட் -19 வைரஸ் நோய் தொற்று மாதிரிகளைப் பரிசோதிப்பதற்காக, பாதுகாப்பு மற்றும் வளர்ச்சி அமைப்பால்  உருவாக்கப்பட்ட மொபைல் ஆய்வகத்தைத் தொடங்கினார்
பாதுகாப்பு மற்றும் வளர்ச்சி அமைப்பு , தொழிலாளர் மாநிலக் காப்பீட்டுக் கழக மருத்துவமனை  மற்றும் ஹைதராபாத் தனியார் நிறுவனத்துடன் இணைந்து உருவாக்கிய மொபைல் வைராலஜி ஆராய்ச்சி மற்றும் நோயறிதல் ஆய்வகத்தை , மத்திய பாதுகாப்புத் துறை அமைச்சர் திரு. ராஜ்நாத் சிங் வீடியோ மாநாடு மூலம் இன்று திறந்து வைத்தார்..
பிரதமர் திரு. நரேந்திர மோடியின் தலைமையில் அரசாங்கம் பல முடிவுகளை சரியான நேரத்தில் எடுத்துள்ளது, இதன் காரணமாக நாட்டில் கொவிட்-19 நோய் தொற்று பரவுவது மற்ற பல நாடுகளுடன் ஒப்பிடும்போது மிகவும் குறைவு என, இந்த நிகழ்வில் பேசிய மத்திய பாதுகாப்புத் துறை அமைச்சர் தெரிவித்தார்.
இத்தகைய உயிர்ப் பாதுகாப்பு  இரண்டாம் நிலை மற்றும் மூன்றாம் நிலை ஆய்வகத்தை அமைக்க ஆறு மாதங்கள் வரை ஆகும் நிலையில், அதை 15 நாட்களில் அமைத்தது மிகப்பெரிய சாதனை என்று திரு. ராஜ்நாத் சிங் பாராட்டினார். ஒரு நாளில் 1,000க்கும் மேற்பட்ட மாதிரிகளைப் பரிசோதிக்கக் கூடிய இந்த சோதனை வசதி கொவிட்-19 உடன் போராடுவதில் நம் நாட்டின் திறன்களை மேம்படுத்தும் என்றார்.
(
ரெயில்வே அமைச்சகம்
நாடு முழுவதும் உள்ள பல்வேறு ரெயில்வே சமையல் கூடங்களில் இருந்து மாநிலங்களுக்கு ரெயில்வே அமைச்சகம் தினந்தோறும் 2.6 லட்சம் உணவுப் பொட்டலங்களை வழங்கும்.
ஊரடங்கு தொடங்கியதில் இருந்தே உணவுப் பொருள்கள், மருந்துப்பொருள்கள் போன்ற அத்தியாவசியப் பொருள்களை எடுத்துச் செல்வதிலும் விநியோகச் சங்கிலித் தொடரைப் பராமரிப்பதிலும் இந்திய ரெயில்வே முக்கியமான பங்கினை ஆற்றி வருகிறது. தொலைதூரப் பகுதிகளுக்குக் கூட இன்றியமையாத பொருள்கள் எடுத்துச் செல்லப்படுகின்றன. சமைத்த உணவை எடுத்துச் செல்லவும், தேவைப்படுபவர்களுக்கு அதனை விநியோகிக்கவும் தயாராக இருக்கின்ற மாவட்ட நிர்வாகங்களுக்காக, ரெயில்வேயின் பல்வேறு சமையல் கூடங்களில் இருந்து தினமும் 2.6 லட்சம் உணவுப் பொட்டலங்களை ரெயில்வே அமைச்சகம் வழங்கும். இது தொடர்பாக நாட்டின் அனைத்து மாவட்ட நிர்வாகத்திற்கும் தகவல் தெரிவிக்கப்பட்டுள்ளது.
இதற்காக மண்டல வாரியான சமையல்கூட நிர்வாகிகள் குறித்த விவரங்கள் மாநிலங்களுக்குத் தெரிவிக்கப்பட்டுள்ளன. ஆரம்பகட்டத்தில் தேர்ந்தெடுக்கப்பட்ட சமையல் கூடங்களின் தயாரிப்புத் திறன்களின் அடிப்படையில் தினமும் 2.6 லட்சம் உணவுப் பொட்டலங்கள் வழங்கப்படும் என்று கணக்கிடப்பட்டுள்ளது. தேவை அதிகமானால், விநியோகத்தை அதிகரிக்க மேலும் சமையல் கூடங்கள் கண்டறியப்பட்டு உணவு தயாரிக்கப்படும். இந்த உணவு, ஒரு சாப்பாடு ரூ.15 என்ற விலை மதிப்பில் கிடைக்கும். மாநில அரசுகள் இதற்கான தொகையை பிறகு செலுத்தும்.
தேவைக்கேற்ப சாப்பாடு எண்ணிக்கையை அதிகரிக்க இந்திய ரயில்வேயின் உணவு ஏற்பாடு மற்றும் சுற்றுலாக் கழகம்  சம்மதம் தெரிவித்துள்ளது. ஏற்கனவே இந்திய ரெயில்வே தினமும் ஒரு லட்சம் சமைத்த உணவுகளை இலவசமாக விநியோகித்து வருகிறது. பல்வேறு ரெயில்வே அமைப்புகளில் இருந்தும் எண்ணற்ற இந்திய ரெயில்வே ஊழியர்கள் ஓய்வின்றி இந்தப் பணியில் 28 மார்ச், 2020 முதல் ஈடுபட்டு வருகின்றனர். கோவிட்-19ன் காரணமாக விதிக்கப்பட்டுள்ள ஊரடங்குக்குப் பிறகு, சமைத்த உணவை தேவைப்படுபவர்களுக்கு வழங்குவதற்காக, இவர்கள் பணியாற்றுகின்றனர். இந்திய ரயில்வேயின் உணவு ஏற்பாடு மற்றும் சுற்றுலாக் கழக சமையல் கூடங்கள், ரயில்வே காவல் படை வசதிகள், வர்த்தக மற்றும் பிற ரெயில்வே துறைகள், தொண்டு நிறுவனங்களின் பங்களிப்புகள் மூலமாக ரெயில்வே சமைத்த உணவை காகிதத் தட்டுக்களுடன் மதிய உணவுக்காகவும், உணவுப் பொட்டலத்தை இரவு உணவுக்காகவும் வழங்குகிறது.
(
பிரதமர் அலுவலகம்
கேதார்நாத், பத்ரிநாத் ஆகிய இடங்களுக்கு பிரதமர் அக்டோபர் 21-ந் தேதி செல்கிறார்
பிரதமர் திரு.நரேந்திர மோடி உத்தராகண்ட் மாநிலத்திற்கு அக்டோபர் 21-ந் தேதி அன்று செல்ல உள்ளார். அங்கு கேதார்நாத்தில் காலை 8.30 மணியளவில் கேதார்நாத் கோயிலில் தரிசனம் செய்து பூஜையில் ஈடுபட உள்ளார். 9 மணியளவில் கேதார்நாத் ரோப் கார் திட்டத்திற்கு அடிக்கல் நாட்ட உள்ளார். அதன் பிறகு ஆதிகுரு சங்கராச்சாரியா நினைவிடத்திற்கு செல்ல உள்ளார். காலை 9.25 மணியளவில் மந்தகினி மற்றும் சரஸ்வதி அஸ்தபத்தில் நடைபெறும் வளர்ச்சிப் பணிகளை பிரதமர் ஆய்வு செய்ய உள்ளார்.
அதன் பிறகு 11.30 மணியளவில் பத்ரிநாத் செல்லும் பிரதமர், பத்ரிநாத் கோயிலில் தரிசனம் செய்து பூஜையில் ஈடுபட உள்ளார். நண்பகல் 12 மணியளவில் அங்குள்ள ஆற்றங்கரையில் நடைபெறும் வளர்ச்சிப் பணிகளை அவர் ஆய்வு செய்ய உள்ளார். தொடர்ந்து 12.30 மணியளவில் மனா கிராமத்தில் சாலை மற்றும் ரோப் கார் திட்டங்களுக்கு அடிக்கல் நாட்ட உள்ளார். பின்னர் பிற்பகல் 2 மணியளவில் ஏரிகளில் நடைபெறும் வளர்ச்சிப் பணிகளை அவர் ஆய்வு செய்ய உள்ளார்.
கவுரிகுண்ட் முதல் கேதார்நாத் வரை 9.7 கி.மீ. தொலைவிற்கு அமைக்கப்பட உள்ள ரோப் கார் மூலம் தற்போதுள்ள 6 முதல் 7 மணி நேரம் வரையிலான பயண நேரம் 30 நிமிடங்களாக குறையும். கோவிந்த்கட் முதல் ஹேம்குண்ட் சாகிப் வரை 12.4 கி.மீ. தொலைவிற்கு அமைக்கப்பட உள்ள ரோப் கார் மூலம் இதுவரை 1 நாளுக்கும் மேலாக மேற்கொள்ளப்பட பயண நேரம் இனி 45 நிமிடங்களாக குறையும்.
இந்த ரோப் கார் திட்டங்கள் சுமார் 2430 கோடி ரூபாய் செலவில் மேற்கொள்ளப்பட உள்ளது. இது சுற்றுச்சூழலுக்கு உகந்த போக்குவரத்தாக இருப்பதுடன் பாதுகாப்பான போக்குவரத்து முறையாகவும் அமையும்.
மனாவிலிருந்து மனா கணவாய் வரையும் மற்றும் ஜோஷிமத் முதல் மலாரி வரையிலான சுமார் 1000 கோடி ரூபாய் மதிப்பில் சாலை விரிவாக்கப் பணிகளுக்கும் பிரதமர் அடிக்கல் நாட்ட உள்ளார்.
பிரதமர் அலுவலகம்
ஜார்க்கண்ட் மாநிலம் ஹசாரிபாகில் நிகழ்ந்த பேருந்து விபத்தில் நேரிட்ட உயிரிழப்பிற்கு பிரதமர் இரங்கல்
ஜார்க்கண்ட் மாநிலத்தின் ஹசாரிபாக் மாவட்டத்தில் நிகழ்ந்த பேருந்து விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார். விபத்தில் காயமடைந்தவர்கள் விரைவில் குணமடையவும் அவர் பிரார்த்தனை செய்வதாகக் கூறியுள்ளார்.
இது தொடர்பாக பிரதமர் அலுவலகம் வெளியிட்டுள்ள ட்விட்டர் செய்தியில் பதிவிட்டிருப்பதாவது:
“ஜார்க்கண்ட் மாநிலம் ஹசாரிபாக் மாவட்டத்தில் நிகழ்ந்த பேருந்து விபத்தில் நேரிட்ட உயிரிழப்பை அறிந்து துயரடைந்தேன். இந்த சோக தருணத்தில் உயிரிழந்தோரின் குடும்பத்தினருக்கு எனது இரங்கல்களைத் தெரிவித்துக் கொள்கிறேன். காயமடைந்தவர்கள் விரைவில் குணமடைய பிரார்த்திக்கிறேன்: பிரதமர் @narendramodi”
விவசாயத்துறை அமைச்சகம்
மகசூலை அதிகரிப்பதற்காக விவசாயிகளுக்கு பயிற்சி, அக்ரி இந்தியா ஹேக்கத்தான் உள்ளிட்ட அறிவிப்புகள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்து பூர்வமாக பதிலளித்த மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் கீழ்கண்ட தகவல்களை அளித்தார்.
புத்னி , ஹிசார் , அனந்தப்பூர்  மற்றும் பிஸ்வநாத் சரியாலி  ஆகிய இடங்களில் வேளாண் உபகரணங்கள் பயிற்சி மற்றும் பரிசோதனை நிறுவனங்களை அரசு அமைத்துள்ளது.
வேளாண்துறை இயந்திரமயமாக்கலின் பல்வேறு பிரிவுகளில் விவசாயிகளுக்கு பயிற்சி அளிப்பதில் இந்நிறுவனங்கள் ஈடுபட்டுள்ளன. கடந்த ஒரு வருடத்தில் மட்டும் 10,065 பேருக்கு இந்த நிறுவனங்களின் மூலம் பயிற்சி அளிக்கப்பட்டுள்ளது.
நாட்டின் வேளாண் மற்றும் அதை சார்ந்த துறைகளில் புதுமைகளை ஊக்குவிப்பதற்காக கிரிதாக்யா என்னும் தேசிய அளவிலான ஹேக்கத்தானை போட்டியை கடந்த வருடம் முதல் இந்திய வேளாண் ஆராய்ச்சி குழு நடத்தி வருகிறது.
மாணவர்கள், ஆசிரியர்கள் மற்றும் கண்டுபிடிப்பாளர்களுக்கு தங்களது முயற்சிகள் மற்றும் தொழில்நுட்பங்களை வெளிக்காட்டுவதற்கான வாய்ப்பை அக்ரி இந்தியா ஹேக்கத்தான் வழங்குகிறது.
இதற்கிடையே, நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 பிப்ரவரி 1 வரை 604.03 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 512.36 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 17.89 சதவீதம் அதிகமாகும்.
நடப்பு காரீப் சந்தை காலத்தில் 88.08 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 114041.90 கோடி பெற்றுள்ளனர்.
மேலும், மாநிலங்களின் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1694510
------
(Visitor Counter : 164
சுரங்கங்கள் அமைச்சகம்
இந்தியாவுக்கான அவசியமான கனிமங்கள் பட்டியலை சுரங்க அமைச்சகம் வெளியிடவுள்ளது
இறக்குமதி தேவையை குறைத்தல், விநியோகத்தை அதிகரித்தல், நாட்டின் தேவையை பூர்த்தி செய்தல் ஆகியவற்றை உறுதிசெய்யும் வகையில் முதன்முறையாக இந்தியாவுக்கான அவசியமான கனிமங்கள் பட்டியலை சுரங்க அமைச்சகம் வெளியிடவுள்ளது. இந்த அவசியமான கனிமங்கள் பட்டியலை புதுதில்லியில் 2023 ஜூன் 28 அன்று இந்திய சர்வதேச மையத்தில் நடைபெறும் நிகழ்ச்சியில் மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் துறை அமைச்சர் திரு பிரலாத் ஜோஷி பங்கேற்று வெளியிடவுள்ளார்.
இந்நிகழ்ச்சியில் வெளிநாட்டுப் பிரதிநிதிகள், தொழில்துறை பிரதிநிதிகள், துறைசார்ந்த நிபுணர்கள், அரசு உயர் அதிகாரிகள் உள்ளிட்டோர் கலந்துகொள்ளவுள்ளனர். அவசியமான கனிமங்கள் பட்டியலின் முக்கிய அம்சங்கள் குறித்து குறு ஆவணப்படம் திரையிடப்படும். சில அவசியமான கனிமங்கள் இந்நிகழ்ச்சியில் காட்டப்படும்.
அவசியமான கனிமங்கள் பட்டியல் வெளியிடப்படுவது இந்தியாவின் தற்சார்பு மற்றும் கனிம வளங்களின் கட்டமைப்பில் பாதுகாப்பில் ஒரு மைல்கல்லாகும். இப்பட்டியல் மூலம் உயர் தொழில்நுட்ப மின்னணுவியல், தொலைத்தொடர்பு, போக்குவரத்து மற்றும் பாதுகாப்பு ஆகிய பல்வேறு தொழில்துறை துறைகளுக்கு அவசியமான கனிமங்களைக் கண்டறிந்து முன்னுரிமை அளிக்க வடிவமைக்கப்பட்டுள்ளது.
சமூக நிதி மற்றும் அதிகாரமளித்தல் அமைச்சகம்
பிற்படுத்தப்பட்ட பிரிவைச் சேர்ந்த செவிலியர்களுக்குத் தடுப்பு மருந்து அளிக்கும் பயிற்சி வழங்குவதற்கான ஒப்பந்தம் கையெழுத்தானது
இதர பிற்படுத்தப்பட்ட பிரிவு மற்றும் பொருளாதாரத்தில் பின்தங்கியுள்ள பிரிவைச் சேர்ந்த செவிலியர்கள் மற்றும் மருந்தாளுநர்களுக்கு தடுப்பு மருந்து அளிக்கும் பயிற்சியை வழங்குவதற்கான புரிந்துணர்வு ஒப்பந்தத்தில் தேசிய பிற்படுத்தப்பட்டோர் நிதி மற்றும் மேம்பாட்டுக் கழகம், மற்றும் அப்போலோ மெட்ஸ்கில்ஸ் ஆகியவை கையெழுத்திட்டுள்ளன.
மத்திய சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் தேசிய பிற்படுத்தப்பட்டோர் நிதி மற்றும் மேம்பாட்டுக் கழகத்த்தின் நிதி ஆதரவோடு இது செயல்படுத்தப்படும்.
இணையம் மூலமான கற்றல் மற்றும் நேரடியான பயிற்சிப்பட்டறைகள் மூலம் இந்த ஒன்பது நாள் பயிற்சி முகாம் நடத்தப்படும். மத்திய சுகாதாரம் மற்றும் குடும்ப நல அமைச்சகத்தின் வழிகாட்டுதலின் படி இந்தப் பயிற்சி வழங்கப்படும்.
கோடிக்கணக்கான மக்களுக்குத் தடுப்பூசியை வழங்குவதற்கு இந்தியா தயாராகி வரும் நிலையில், தேசிய பிற்படுத்தப்பட்டோர் நிதி மற்றும் மேம்பாட்டுக் கழகம், மற்றும் அப்போலோ மெட்ஸ்கில்ஸ் ஆகியவற்றுக்கு இடையேயான புரிந்துணர்வு ஒப்பந்தத்தின் மூலம் சில ஆயிரக்கணக்கானோருக்கு தடுப்பு மருந்து வழங்குவதற்கான பயிற்சி வழங்கப்படும்.
தேசியப் பிற்படுத்தப்பட்டோர் நிதி மற்றும் மேம்பாட்டுக் கழகத்தின் துணைப் பொது மேலாளர் திரு.சுரேஷ் குமார் சர்மா மற்றும் அப்போலோ மெட்ஸ்கில்ஸ் வணிக விரிவாக்கம் மற்றும் பெருநிறுவன உறவுகள் பிரிவின் தலைவர் திரு விஷால் சின்ஹா இந்தப் புரிந்துணர்வு ஒப்பந்தத்தில் கையெழுத்திட்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683327
----
(Visitor Counter : 90
ஊரக வளர்ச்சி அமைச்சகம்
பிரதமரின் வீட்டு வசதி திட்டத்தின் கீழ் நடுத்தர பிரிவினர் மற்றும் பொருளாதாரத்தில் நலிவடைந்தா பிரிவினருக்கு வீடுகள்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த ஊரக வளர்ச்சித் துறை இணை அமைச்சர் திருமிகு சாத்வி நிரஞ்சன் ஜோதி கீழ்காணும் தகவல்களை வழங்கினார்.
பிரதமரின் வீட்டு வசதி திட்டத்தின் கீழ் அடையாளம் காணப்பட்டுள்ள பயனாளிகளுக்கு இந்த நிதியாண்டின் போது 80 லட்சம் வீடுகள் கட்டித்தரப்படும் என்று 2022-23-ம் ஆண்டிற்கான தமது பட்ஜெட் உரையில் மத்திய நிதி அமைச்சர் அறிவித்தார்.
கிராமப் பகுதிகளில் 52 லட்சம் வீடுகள் மற்றும் நகர்புற பகுதிகளில் 28 லட்சம் வீடுகள் என இந்த 80 லட்சம் வீடுகள் கட்டித்தரப்பட உள்ளன. இதற்காக ரூபாய் 48,000 கோடி ஒதுக்கப்பட்டுள்ளது.
அனைவருக்கும் வீடு எனும் இலக்கை எட்டுவதற்காக பிரதமரின் வீட்டு வசதித் திட்டத்தை  2016 ஏப்ரல் 1 முதல் ஊரக வளர்ச்சி அமைச்சகம் செயல்படுத்தி வருகிறது. அடிப்படை வசதிகளுடன் கூடிய 2.95 கோடி சிறந்த வீடுகளைக் கட்டுவதற்கு இலக்கு நிர்ணயிக்கப்பட்டுள்ளது.
2022 மார்ச் 16 நிலவரப்படி 2.28 கோடி வீடுகளுக்கு ஒப்புதல் அளிக்கப்பட்டு 1.75 கோடி வீடுகளுக்கான பணிகள் ஏற்கனவே நிறைவடைந்துள்ளன. 2022-23-ம் நிதியாண்டில் பிரதமரின் வீட்டு வசதித் திட்டத்தின்  கீழ் 52.78 லட்சம் வீடுகளுக்கான பணிகள் நிறைவடையும் என்று எதிர்பார்க்கப்படுகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808302
குறு சிறு மற்றும் நடுத்தர தொழில் துறை அமைச்சகம்
குறு, சிறு, நடுத்தர தொழில் நிறுவனங்களுக்கான பொது கொள்முதல் கொள்கை ஆக்கப்பூர்வமான தாக்கத்தை ஏற்படுத்தியுள்ளது
இந்திய தொழில்முனைவோர் மேம்பாட்டு நிறுவனம் பொது கொள்முதல் கொள்கை தொடர்பான 3-ம் தரப்பு ஆய்வை மேற்கொண்டு இறுதி அறிக்கையை குறு, சிறு, நடுத்தர நிறுவனங்கள் அமைச்சகத்திடம் 16 அக்டோபர், 2022 அன்று வழங்கியது. இதன் அடிப்படையில் இந்தக் கொள்கைக்கு அனைத்து நிலைகளிலும் வரவேற்பு இருப்பது தெரியவந்துள்ளது.
மொத்த வணிகம், வேலைவாய்ப்பு வளர்ச்சி, உற்பத்தித் திறன் என அனைத்திலும் இது ஆக்கப்பூர்வமான தாக்கத்தை ஏற்படுத்தியிருப்பது தெரியவந்துள்ளது. இந்தக் கொள்கை தொடர்பாக அரசு விழிப்புணர்வுப் பிரச்சாரங்களையும் மேற்கொண்டு வருகிறது. இந்தக் கொள்கையின் அடிப்படையில், மத்திய பொதுத் துறை நிறுவனங்கள் மூலம் நடப்பு நிதியாண்டில் குறு, சிறு, நடுத்தர நிறுவனங்களிடமிருந்து இதுவரை ரூ.1.39 லட்சம் கோடி மதிப்பில் கொள்முதல் மேற்கொள்ளப்பட்டுள்ளது.
மகளிரால் நடத்தப்படும் குறு, சிறு, நடுத்தர நிறுவனங்களிடமிருந்து ரூ.1412 கோடி மதிப்பிலான பொருட்கள் கொள்முதல் செய்யப்பட்டுள்ளது.
இந்தத் தகவலை மாநிலங்களவையில் இன்று எழுத்து மூலம் அளித்த பதிலில் மத்திய குறு, சிறு, நடுத்தர தொழில் நிறுவனங்கள் துறை இணையமைச்சர் திரு பானு பிரதாப்சிங் வர்மா தெரிவித்துள்ளார்.
(
பிரதமர் அலுவலகம்
வாரணாசியில் நடைபெற்ற ஜி-20 கலாச்சார அமைச்சர்கள் மாநாட்டின் பிரதிநிதிகளை கௌரவிக்கும் வகையில் நிகழ்த்தப்பட்ட 'சுர் வசுதா'வுக்கு பிரதமர் பாராட்டு
வாரணாசியில் நடைபெற்ற ஜி 20 கலாச்சார அமைச்சர்கள் மாநாட்டின் பிரதிநிதிகளை கௌரவிக்கும் வகையில் நிகழ்த்தப்பட்ட 'சுர் வசுதா' என்ற இசை அற்புதத்தை பிரதமர் திரு. நரேந்திர மோடி பாராட்டினார்.
இசைக்குழுவில் ஜி20 உறுப்பு நாடுகள் மற்றும் அழைப்பாளர் நாடுகள் உள்பட 29 நாடுகளைச் சேர்ந்த இசைக்கலைஞர்கள் இருந்தனர். பல்வேறு இசைக்கருவிகள் மற்றும் பாடகர்கள் தங்கள் தாய்மொழிகளில் பாடி இசை மரபுகளைக் கொண்டாடியுள்ளனர். குழுவின் வசீகரிக்கும் மெட்டுக்கள் "வசுதைவ குடும்பகம்" - உலகம் ஒரு குடும்பம் என்ற உணர்வை பிரதிபலித்தன.
மத்திய கலாச்சாரம், சுற்றுலா மற்றும் தொலைத் தொடர்புத் துறை அமைச்சர் திரு ஜி கிஷன் ரெட்டியின் சமூக ஊடக எக்ஸ் பதிவுக்கு பதிலளித்து, பிரதமர் கூறியிருப்பதாவது;
"வசுதைவ குடும்பகத்தின் செய்தியை முன்னிலைப்படுத்த ஒரு சிறந்த வழி, அதுவும் நித்திய நகரமான காசியிலிருந்து!"
----
ANU/AD/PKV/DL
(
நிலக்கரி அமைச்சகம்
நிலக்கரி விற்பனை: சுரங்கங்களின் ஏலத்திற்கான தொழில்நுட்ப ஒப்பந்தப்புள்ளிகள் திறப்பு: 19 சுரங்கங்களுக்கு 34 ஒப்பந்தப்புள்ளிகள் வரப்பெற்றன
நிலக்கரி விற்பனைக்காக 67 நிலக்கரி சுரங்கங்களின் ஏல நடைமுறை மத்திய நிலக்கரி அமைச்சகத்தால் நியமிக்கப்பட்ட முகமையால் 2021 மார்ச் 25 அன்று தொடங்கப்பட்டது. தொழில்நுட்ப ஒப்பந்தப்புள்ளிகள் சமர்ப்பிப்பதற்கான கடைசி தேதி 2021 ஜூலை 8 ஆகும்.
ஆன்லைன் மற்றும் ஆஃப்லைன் முறையின் மூலம் சமர்ப்பிக்கப்பட்ட ஒப்பந்தப்புள்ளிகள் 2021 ஜனவரி 9 காலை 10 மணியில் இருந்து புதுதில்லியில் ஏலதாரர்களின் முன்னிலையில் திறக்கப்பட்டன.
முதலில் ஆன்லைன் மூலம் சமர்பிக்கப்பட்ட விண்ணப்பங்களும், பின்னர் ஆஃப்லைன் மூலம் சமர்ப்பிக்கப்பட்ட கோப்புகளும் திறக்கப்பட்டன. மொத்த நடைமுறையும் ஏலதாரர்களுக்காக திரையில் காண்பிக்கப்பட்டது.
19 சுரங்கங்களுக்கு 34 ஒப்பந்தப்புள்ளிகள் சமர்பிக்கப்பட்டிருந்தன. மொத்தம் 20 நிறுவனங்கள் தங்களது ஒப்பந்தப்புள்ளிகளை சமர்பித்திருந்தன. தகுதியுடைய ஏலதாரர்கள் தேர்ந்தெடுக்கப்பட்டு எம்எஸ்டிசி இணையதளத்தில் நடைபெறவிருக்கும் மின்னணு ஏலத்தில் கலந்து கொள்ள அனுமதிக்கப்படுவார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734233
பிரதமர் அலுவலகம்
எகிப்தின் முக்கிய யோகா பயிற்றுநர்களான திருமதி ரீம் ஜபாக் மற்றும் திருமதி நாடா அடெல் ஆகியோர் பிரதமருடன் சந்திப்பு
பிரதமர் திரு. நரேந்திர மோடியை 24 ஜூன் 2023 அன்று கெய்ரோவில் இரண்டு முக்கிய இளம் யோகா பயிற்றுநர்களான திருமதி ரீம் ஜபக் மற்றும் திருமதி நாடா அடெல் ஆகியோர் சந்தித்தனர்.
யோகாவின் மீதான அவர்களின் அர்ப்பணிப்பைப் பாராட்டிய பிரதமர், இந்தியாவுக்கு வருகை தருமாறு அவர்களுக்கு அழைப்பு விடுத்து அவர்களை ஊக்குவித்தார். எகிப்தில் மக்களிடம் உள்ள யோகா மீதான மிகப் பெரிய ஆர்வத்தை அவர்கள் பிரதமரிடம் எடுத்துரைத்தனர்.
மனித வள மேம்பாட்டு அமைச்சகம்
ஆந்திர பிரதேசத்தில் தேசிய தொழில்நுட்பக் கழகத்தின் புதிய கட்டிடங்களை அமைச்சர் திரு ரமேஷ் பொக்கிரியால் தொடங்கி வைத்தார்
ஆந்திரப் பிரதேசத்தின் தேசிய தொழில்நுட்பக் கழகத்தில் முதல் கட்டமாக புதிதாகக் கட்டி முடிக்கப்பட்டுள்ள பல்வேறு வளாகங்களை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மெய்நிகர் வாயிலாகத் தொடங்கி வைத்தார். முதல் கட்டமாக டாக்டர் சர்வபள்ளி ராதாகிருஷ்ணன் வகுப்பறை வளாகம், டாக்டர் ஏபிஜே அப்துல் கலாம் ஆய்வக வளாகம், ஆண்கள் தங்கும் விடுதி, பெண்கள் தங்கும் விடுதி மற்றும் அதிதி விருந்தினர் இல்லம் முதலியவை மாணவர்கள் மற்றும் ஆசிரியர்களின் பயன்பாட்டிற்காகத் தயாராக உள்ளன.
நிகழ்ச்சியில் பேசிய மத்திய அமைச்சர், தரமான கல்வியை வழங்குவதன் மூலம் சிறந்த கற்றல், ஆராய்ச்சி மற்றும் புதுமைகளைப் படைத்து, சமுதாயத்திற்கு சேவை செய்வதே அனைத்துக் கல்வி நிறுவனங்களின் லட்சியமாக உள்ளது என்று தெரிவித்தார். ஆந்திரப் பிரதேச மாநிலத்தை மேம்படுத்துவதற்குத் தேவையான திறமை அனைத்தும் இந்த தேசிய தொழில்நுட்ப கழகத்தில் உள்ளது என்று குறிப்பிட்ட அமைச்சர், இதன் காரணமாகவே தொழில்நுட்ப வல்லுநர்களை உருவாக்கவும், தொழில்நுட்பக் கல்வியில் அபரிமித வளர்ச்சி அடையவும் இந்த நிறுவனம் நாட்டிற்கு அர்ப்பணிக்கப்பட்டுள்ளதாகத் தெரிவித்தார்.
கடந்த 2018 ஆம் ஆண்டு அக்டோபர் மாதம் தொடங்கப்பட்ட இந்த தொழில்நுட்பக் கழகத்தின் நிரந்தர கட்டிடப் பணிகள் மிக விரைவில் முடிக்கப்பட்டு வருவதை சுட்டிக்காட்டிய அமைச்சர் திரு ரமேஷ் பொக்ரியால் 'நிஷாங்க்', இன்று திறக்கப்பட்டுள்ள கட்டிடங்கள் ரூபாய் 438 கோடி மதிப்பில் கட்டப்பட்டுள்ளதாகத் தெரிவித்தார்.
ஆந்திரப்பிரதேச மாநிலம் இரண்டாகப் பிரிக்கப்பட்டதிலிருந்து கூட்டாட்சி தன்மையை நிலை நாட்டுவதற்கு மத்திய அரசு தொடர்ந்து பல்வேறு முயற்சிகளை எடுத்து வருவதாக அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667893
பிரதமர் அலுவலகம்
பொறுப்பேற்று முதல் ஆண்டை நிறைவு செய்த குடியரசுத் தலைவருக்கு பிரதமர் வாழ்த்து
குடியரசுத் தலைவர் திருமதி. திரௌபதி முர்மு பதவியேற்று முதலாம் ஆண்டை நிறைவு செய்ததற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
குடியரசுத் தலைவரின் ட்விட்டர் பக்கத்தில் பிரதமர் பதிவிட்டுள்ள ட்வீட்டில் கூறியிருப்பதாவது:
"பொறுப்பேற்று முதலாம் ஆண்டை நிறைவு செய்த குடியரசுத் தலைவருக்கு வாழ்த்துகள்! பொது சேவைக்கான அவரது அயராத அர்ப்பணிப்பும், முன்னேற்றத்துக்கான அவரது இடைவிடாத நாட்டமும் மிகவும் ஊக்கமளிக்கின்றன. அவரது பல்வேறு சாதனைகள், அவரது தலைமையின் உறுதியான தாக்கத்தை பிரதிபலிக்கின்றன.
-----
LK/AM/KPG
(
அறிவியல் மற்றும் தொழில்நுட்பத்துறை
உயர் வெப்பநிலை பேட்டரி மற்றும் சூப்பர் கெபாசிட்டர்களுக்காக உருவாக்கப்பட்ட புதுமையான கலப்பு பொருட்கள்
முப்பது முதல் ஐநூறு டிகிரி செல்சியஸ் வரையிலான பல்வேறு விதமான வெப்பநிலைகளில் பயன்படுத்தக்கூடிய மின்சார சேமிப்பு
லித்தியம் அயன் பேட்டரிகளுக்கு வெப்ப உறுதிமிக்க திட எலக்ட்ரோலைட்டை இந்திய ஆராய்ச்சியாளர்கள் உருவாக்கியுள்ளனர்.
பிட்ஸ் பிலானியின் பிலானி வளாகத்தின் இயற்பியல் துறையை சேர்ந்த டாக்டர் அன்ஷுமன் டால்வி தலைமையிலான ஆராய்ச்சியாளர்கள் இதை உருவாக்கி, அவற்றின் செயல்திறனை அதி நவீன வசதிகளில் பரிசோதித்துள்ளனர்.
அறிவியல் மற்றும் தொழில்நுட்பத் துறை ஃபிஸ்ட் ஆதரவு பெற்ற ரிகாக்கு ஸ்மார்ட் லேபை இந்த குழு பயன்படுத்தியுள்ளது. தற்போது மின்கலன்களும் சூப்பர் கெபாசிட்டர்களும் உருவாக்கப்பட்டு வருகின்றன.
வெளியீட்டு இணைப்பு:
https://doi.org/10.1016/j.materresbull.2021.111555
கட்டுரை விவரம்: குர்பிரீத் கவுர், எம் தினசந்திர சிங், எஸ் சி சிவசுப்பிரமணியன் மற்றும் அன்ஷுமன் டால்வி
மேலும் விவரங்களுக்கு தொடர்பு கொள்ளவும்: பேராசிரியர் அன்ஷுமான் டால்வி, மின்னஞ்சல்: adalvi@pilani.bits-pilani.ac.in
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762143
தகவல் மற்றும் ஒலிபரப்பு அமைச்சகம்
புனேவில் உள்ள தேசிய திரைப்பட ஆவணக் காப்பகத்தை மத்திய தகவல் மற்றும் ஒளிபரப்புத்துறை அமைச்சர் பார்வையிட்டு தேசிய திரைப்பட பாரம்பரிய இயக்கபணிகளை ஆய்வு செய்தார்
மத்திய தகவல், ஒளிபரப்பு, இளைஞர் விவகாரங்கள் மற்றும் விளையாட்டுத்துறை அமைச்சர், திரு.அனுராக் சிங் தாக்கூர், 2023 மார்ச் 11-ம் தேதியன்று தனது புனே பயணத்தின் போது தேசிய திரைப்பட ஆவணக் காப்பகத்தை  பார்வையிட்டு, தேசிய திரைப்பட பாரம்பரிய இயக்கத்தின் கீழ் ஏற்பட்டுள்ள முன்னேற்றம் குறித்து ஆய்வு செய்தார். தேசிய திரைப்பட பாரம்பரிய இயக்கம் இந்திய சினிமாவின் பாரம்பரியத்திற்கு ஒரு புதிய உயிர்நாடியை வழங்குவதாகவும், அனைவராலும் காண முடியாத பல திரைப்படங்கள் உலகெங்கிலும் உள்ள பார்வையாளர்களுக்கு சிறந்த தரத்தில் கிடைக்கும் எனவும் அமைச்சர் அனுராக் சிங் தாக்கூர் தெரிவித்தார்.
புனேவில் உள்ள தேசிய திரைப்பட ஆவணக் காப்பகத்தில் தேசிய திரைப்பட பாரம்பரிய இயக்கம்  முழு வேகத்தில் நடைபெற்று வருகிறது. தேசிய திரைப்பட பாரம்பரிய இயக்கத்தின் ஒரு பகுதியாக, 3 முக்கிய திட்டங்கள் செயல்படுத்தப்பட்டு வருகின்றன. அவை, திரைப்படங்களை டிஜிட்டல் மயமாக்குதல், ஃபிலிம் ரீல்களைப் பாதுகாத்தல் மற்றும் திரைப்படங்களின் மறுசீரமைப்பு ஆகும். இந்தத் திட்டங்கள் அனைத்தும் திரைப்படப் பாதுகாப்புத் துறையில் மகத்தானவை மட்டுமல்லாமல், உலகளவில் எங்கும் செய்யப்படவில்லை.
இன்றுவரை, 1293 திரைப்படங்கள், 1062 குறும்படங்கள் & ஆவணப்படங்கள் 4K மற்றும் 2K தெளிவுத்திறனில் டிஜிட்டல் மயமாக்கப்பட்டுள்ளன. திரைப்படப் பாதுகாப்பில் உலகின் தலைசிறந்த எல்' இமேஜின் ரிட்ரோவட்டா என்ற சர்வதேச நிறுவனத்துடன் இணைந்து, இப்பணிகள் மேற்கொள்ளப்பட்டுள்ளன. தேசிய திரைப்பட ஆவணக் காப்பக வளாகத்தில் புதிதாக அமைக்கப்பட்டுள்ள திரைப்பட பாதுகாப்பு ஆய்வகத்தை திரு.அனுராக் சிங் தாக்கூர் பார்வையிட்டார். அடுத்த 3 ஆண்டுகளில், பல திரைப்படங்கள், குறும்படங்கள் மற்றும் ஆவணப்படங்கள் டிஜிட்டல் முறையில் மாற்றப்படவுள்ளன.
அணுசக்தி அமைச்சகம்
இந்திய அணுசக்தி நிறுவனங்களும் அணு மின் நிலையங்களும் சைபர் தாக்குதல்களிலிருந்து பாதுகாப்பாக உள்ளன என்று மத்திய அமைச்சர் டாக்டர் ஜிதேந்திர சிங் கூறியுள்ளார்
இந்திய அணுசக்தி நிறுவனங்களும் அணு மின் நிலையங்களும் சைபர் தாக்குதல்களிலிருந்து பாதுகாப்பாக உள்ளன என்று மத்திய அணு சக்தித் துறை இணையமைச்சர் டாக்டர் ஜிதேந்திர சிங் கூறியுள்ளார்.
மாநிலங்களவையில் கேள்வி ஒன்றுக்கு எழுத்து மூலம் பதிலளித்த அவர், இந்திய அணு சக்தி அமைப்பு ஏற்கனவே வடிவமைப்பு மேம்பாடு, செயல்பாட்டு முறைகளில் கடுமையான நடைமுறையைப் பயன்படுத்துகின்றன. இதனால் இவை சைபர் பாதுகாப்பு அச்சுறுத்தல்களைத் தடுப்பவையாக உள்ளன என்றார்.
இந்திய அணு சக்தி அமைப்புகளின் பாதுகாப்பும், பந்தோபஸ்து கட்டமைப்பும் இணையதளம் மற்றும் உள்ளூர் ஐடி வலைப்பின்னல்களிலிருந்து தனிமைப்படுத்தப்பட்டிருப்பதாகவும் அவர் கூறினார்.